HK G3

KinnigBroDoareFuzuilh-emgann aotomatek / damaotomatekMont en-droTennata dre amprest gazoù, daleet gant rollerioùMunision7,62 × 51 mm NATOProduerHeckler & KochMare produiñ1959 - 2001Mare implijAbaoe 1960Perzhioù teknikelMas (hep kartouchenn)4,400 kg - 4,700 kg hervez an adstummoùMas (karget)5,200 kg - 5,500 kg hervez an adstummoùHirder1.025 mmHirder ar c'hanol450 mmHed-tenn pleustrek600 mLusk-tennañ600 tenn/mnTizh mont e-maez ar boledoù920 m/sEndalc'h5, 10, 20, 30 pe 40 kartouchenn (karger fiñv eeun) ; 50 pe 100 kartouchenn (karger fiñv ront)LezennRummad e Bro-C'hallA
An HK G3 (pe Heckler & Koch G3 e stumm hir) zo ur fuzuilh-emgann produet eus 1951 betek 2001 gant an embregerezh alaman Heckler & Koch. 

 Istor 
E dibenn an Eil Brezel-bed e oa bet savet ur stumm nevez d'ar fuzuilh-arsailh Sturmgewehr 44 gant an ijinour alaman Ludwig Vorgrimler, Gerät 06H e anv. Goude ar brezel e voe rediet Vorgrimler da labourat evit Bro-C'hall er CEAM (Mülhausen, Elzas). Kinnig a reas ar CEAM 50, un arm deveret eus ar Gerät 06H, met ne voe ket degemeret gant an arme c'hall ha kaset e voe an ijinour da labourat er CETME spagnolat, dindan ren Werner Heyen, bet e penn rann an armoù aotomatek e Ministrerezh Armoù an Trede Reich. D'ar mare-se e felle d'an dikatour Francisco Franco adsevel ul lodenn eus industriezh armoù ar renad nazi en e vro. LARRIBÈRE Christophe, Le Heckler und Koch G3, héritier du IIIè Reich, né en Europe : un succès mondial e Sciences et Vie Guerres & Histoire n°56, miz Eost 2020, p. 72-73

E miz Kerzu 1950 e kinnigas Vorgrimler ar fuzuilh-arsailh CETME Modelo 2, deveret eus an Stg 44 hag eus ar CEAM 50. Abalamour da live uhel an teknologiezhioù ret evit sevel anezhi ha da wander e industriezh, ne voulc'has ket Spagn gant produiñ an arm. Alamagn ar C'hornôg a ziskouezas interest evit ar Modelo 2 un nebeud bloavezhioù goude evit pourvezañ ar Bundesgrenzschutz (savet e 1951) hag ar Bundeswehr (krouet e 1955). Savet e voe neuze un emglev gant an embregerezh yaouank Heckler & Koch evit produiñ an arm dindan an anv G3. Ar produer Rheinmetall a dapas ivez ur gevrat evit produiñ pezhioù zo eus ar fuzuilh.

Kambret e voe ar G3 gant kalibr standard AFNA 7,62 x 51 mm ijinet e 1954. Meur a adstumm a zo bet savet eus an HK G3 abaoe 1960. Armoù all a zo deveret anezhañ, evel an HK 33, e stumm 5,56 x 45 mm. An HK 33 en deus awenet d'e dro an HK G41, an HK G36 ha diwezhatoc'h an HK 416.
kleiz|thumb|Soudarded Kenya gante fuzuilhoù HK G3 e 2006.

 Stummoù all 
An HK G3/SG1 zo ur stumm fuzuilh-resisted eus an HK G3.

 Implijerien 
Berzh he deus graet buan an HK G3 adalek ar bloavezhioù 1960. E-touez ar fuzuilhoù-emgann brudetañ er bed emañ. Ouzhpenn 80 stad o deus implijet anezhi, en o zouez Bro-C'hall, Italia, Stadoù-Unanet Amerika, Iran, Kolombia, ha Turkia.

 Liammoù diavaez 
 Kinnig an HK G3 hag e istor war ar chadenn Poudre et acier  (embannet d'an 03/02/2022)

 Daveennoù 

Rummad:Fuzuilhoù-emgann
Rummad:Armoù Alamagn
Rummad:Armoù brezel Ukraina